"בכיר לשעבר בבנק הפועלים הטריד אותי מינית"
"גם אני הוטרדתי. לפני כ- 15 שנה, חבר הנהלה בבנק הפועלים נישק אותי על הפה. זה היה בעת שהייתי יועצת משפטית של בנק והוא היה יו"ר הדירקטוריון. עד היום איני מצליחה להבין איך לא הגבתי בתקיפות באותו מעמד, ופשוט הזזתי את הראש והמשכתי הלאה", כך כתבה היום בכירה לשעבר בבנק הפועלים בפוסט שפירסמה בעמוד הפייסבוק שלה.
"עכשיו החלטתי לא לשתוק עוד. למען ביתי ולמען כל הנשים הצעירות שעלולות למצוא עצמן במצב דומה. שידעו כל בעלי הכוח והמעמד שיבוא יום והאמת תצא לאור ואולי יחשבו פעמיים לפני שיעשו זאת לאישה נוספת".
מבנק הפועלים נמסר בתגובה: "לפני מספר שעות הגיעה לידיעת הבנק טענה של עובדת על הטרדה שאירעה לפני כ-15 שנה. הבנק החל לבדוק את הנושא מיידית ודיווח על כך לפיקוח על הבנקים בבנק ישראל. יודגש כי לבנק הפועלים יש מדיניות ברורה של שמירה על כבוד עובדיו ומניעת הטרדות".